Document ID: 31985R1022

*****
ΚΑΝΟΝΙΣΜΟΣ (ΕΟΚ) αριθ. 1022/85 ΤΗΣ ΕΠΙΤΡΟΠΗΣ
της 22ας Απριλίου 1985
που τροποποιεί τον κανονισμό (ΕΟΚ) αριθ. 685/69 σχετικά με τις λεπτομέρειες εφαρμογής των παρεμβάσεων στην αγορά βουτύρου και κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1746/84 (4), καθορίζει στο άρθρο 24 παράγραφος 3 τα διάφορα στοιχεία σχετικά με τα έξοδα αποθεματοποίησης· ότι, λαμβάνοντας υπόψη την εξέλιξη των πραγματικών επιτοκίων που διαπιστώθηκε στα κράτη μέλη, πρέπει να τροποποιηθούν τα επιτόκια που καθορίζονται στο εν λόγω άρθρο·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 685/69 τροποποιείται ως εξής:
1. Στο άρθρο 24, η παράγραφος 3 αντικαθίσταται από το ακόλουθο κείμενο:
«3. Η ενίσχυση που αναφέρεται στην παράγραφο 1 καθορίζεται με τον ακόλουθο τρόπο ανά τόνο βουτύρου ή ισοδυνάμου βουτύρου:
α) 28 ECU για τα σταθερά έξοδα·
β) 0,45 ECU ανά ημέρα συμβατικής αποθεματοποίησης για τα έξοδα αποθεματοποίησης υπό ψύξη·
γ) ένα ποσό ανά ημέρα συμβατικής αποθεματοποίησης το οποίο υπολογίζεται συναρτήσει της τιμής αγοράς του βουτύρου που εκφράζεται σε εθνικό νόμισμα, το οποίο εφαρμόζεται από τον οργανισμό παρέμβασης του ενδιαφερόμενου κράτους μέλους την ημέρα έναρξης της συμβατικής αποθεματοποίησης και με επιτόκιο 10,5 %.
Ωστόσο, για το βούτυρο που αποθεματοποιείται στην Ομοσπονδιακή Δημοκρατία της Γερμανίας και στις Κάτω Χώρες, το επιτόκιο καθορίζεται σε 7,5 %.
Το ποσό δεν μπορεί να είναι μεγαλύτερο από ποσό που αντιστοιχεί σε διάρκεια αποθεματοποίησης 210 ημερών.
Τα ποσά που αναφέρονται στα στοιχεία α) και β) μετατρέπονται σε εθνικό νόμισμα με τη βοήθεια της αντιπροσωπευτικής ισοτιμίας που ισχύει την τελευταία ημέρα της συμβατικής αποθεματοποίησης. »
2. Στο άρθρο 25 παράγραφος 2, το στοιχείο β) διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 1985.

Labels: 3
17
6